钦定古今图书集成/历象汇编/岁功典/第022卷 > 武进县
## 钦定古今图书集成/历象汇编/岁功典/第022卷 > 武进县

元旦拜祠堂，黎明率子弟群拜于祠，先大宗，次小宗，
焚香上茶，设粉饵。无祭　拜神影子先像奉供堂中，
事如生礼。设祭奠酒，凡荈蔬粉米之属罔不具。每日
三饭，凡三日，复卷藏之。　看新历新年。慎出行，无远
近，必诹吉日，故首视之。　烧城隍庙香。八庙香，俗好
祀城隍神，元旦尤甚。早暮人争趋如堵墙，香烟蔽翳
如雾，次及八庙神。八庙者，元帝后稷、吴季子、汉寿亭
侯、张睢阳、陈司徒晏公及五显之神也。五显，五行真
气，无姓名。宋大观中赐庙额曰“灵顺。”　吃长寿面。长
寿面，无少长皆食，食必自祝　拜年，拜年投帖道路
纷纷。亲串遇于涂者揖，会于家者拜，至人谷日方止。

放开门爆仗《宋东京录》：“驾前呈百戏，每一出毕作。”

霹雳一声，谓之爆仗。凡御前供奉皆曰仗，故爆亦曰
仗也。武邑元旦启户，放爆仗三声，尚金钱为兆盖置
五色纸钱于爆中发之，谓满地踏金钱。满城递响，如
崩瓦裂石。　迎喜神早起，向喜神方立，片晌，出行首
必迎之，鹤神则谨避。阴阳家。除夕预榜于涂，　不扫
地。元旦戒不扫地即扫，必向内，勿除垢秽于外。尝见
《唐书》载此事云：“恐扫去如愿，如愿吉。”鬼　吃糖圆，溲
粉洒水转旋之，簸匾之中丸如弹子而差小。和糖煮
之，举家咸食，取团圆也。　点家堂香烛。家堂置大门
内，若悬之空中。祀无定神，大约多不在祀典者。　著
新衣裳，无论贵贱，俱易新衣冠，儿童衮衮，逾以骄人为笑乐。其不能易者，浣濯之。　买泥人，人鬼脸子，抟
土作人物，形工且肖，惟梁溪虞山人多造之。鬼脸子，
即昔人云面具也。二者儿童争购，笑舞　敲锣鼓。儿
童自元日至元宵，手不停锣鼓击，一鼓而群锣周遭
之，谓闹元宵。其声以有节者为上，然不必有师受
关店门。元旦至初五，店家俱闭户如罢市然。或垂帘
箔以判内外，衣香鬓影，咄咄逼人。　载松柏枝，剪松
柏小枝如花朵，渍以青绿，绕以红丝，微下垂之如落
索。妇人载髻上取益寿，　请年酒。元日至元宵，亲朋
酬酢无虚日。街头醉舞如狂者，比比　跳狮子。一人
作狮子状，昂首掉尾，跳舞门庭。一人作狮蛮，鸣钲唱
歌祝嘏词，剌剌不休。　不穿针线，女子相戒，竟日不
穿针线，于义莫知何指　把笔。晨起检红笺书岁朝
把笔“如意”、“大吉”等字，粘之座右，能诗者作诗以纪岁
华。